CELEX: 61963CJ0101
Language: da
Date: 1964-05-12
Title: Domstolens Dom af 12. maj 1964. # Albert Wagner mod Jean Fohrmann og Antoine Krier. # Anmodning om præjudiciel afgørelse: Tribunal d'arrondissement de Luxembourg - Storhertugdømmet Luxembourg. # Sag 101-63.

DOMSTOLENS DOM
      AF 12. MAJ 1964
      
         Albert Wagner
      
      
         mod Jean Fohrmann og Antoine Krier
      
      
         (Anmodning om præjudiciel afgørelse indgivet af Le Tribunal d'arrondissement Luxembourg)
      
      Sag 101/63
      Processprog: Fransk
      
      Angående:
      En præjudiciel afgørelse med henblik på at få fortolket traktaterne og de bestemmelser, hvorved varigheden af den europæiske parlamentariske forsamlings sessioner fastsættes, for at løse spørgsmålet vedrørende d'herrer Fohrmann og Krier's parlamentariske immunitet.
      Domskonklusion:
      Ordene »under forsamlingens mødeperiode« gentaget i artikel 9 i hver af de tre protokoller vedrørende privilegierne og immuniteterne skal fortolkes således: under forbehold af datoerne i EKSF-traktatens artikel 22 om, hvornår den årlige session åbnes og hæves, skal Europa-Parlamentet, selv om det rent faktisk ikke holder møde, betragtes som værende i session, indtil det øjeblik, hvor de årlige eller ekstraordinære sessioner hæves.
      Generaladvokatens forslag til afgørelse :
      at artikel 9 i hver af de tre protokoller vedrørende privilegierne og immuniteterne fortolkes således, at »forsamlingens mødeperioder« ikke omfatter en periode, hvor afbrydelsen af sessionen er blevet besluttet af Europa-Parlamentet under de i dets forretningsorden fastsatte betingelser.
      Sammendrag
      
               1.
            
            
               Fælles institutioner — bestemmelser som vedrører dem — fortolkning
            
         
               2.
            
            
               Europa-Parlamentet — session — begreb
               (EKSF-traktaten, artikel 22; EØF-traktaten, artikel 139; Euratom-traktaten, artikel 109)
            
         
               1.
            
            
               De bestemmelser i traktaterne og protokollerne, som finder anvendelse på en fælles institution, skal fortolkes under ét og om nødvendigt bringes i overensstemmelse.
            
         
               2.
            
            
               Under vorbehold af datoerne i EKSF-traktatens artikel 22 om, hvornår den årlige session åbnes og hæves, skal Europa-Parlamentet, selv om det rent faktisk ikke holder møde, betragtes som værende i session, indtil det øjeblik hvor de årlige eller ekstraordinære sessioner hæves.